
V srdci divočiny 
(Heart of the Beast) 
Premiéra: 24. 9. 2026 
UIP – Paramount, USA, 2026 
Réžia: David Ayer
Scenár: Cameron Alexander
Kamera: Mauro Fiore
Hudba: Jared Michael Fry 

Hrajú: Brad Pitt, nemecký ovčiak Uber, J. K. Simmons, Anna Lambe
Muž a jeho pes. Ocitnú sa v samotnom srdci tej najdrsnejšej divočiny a navzdory okolnostiam sa v nej snažia prežiť. Brad Pitt a životom skúšaný nemecký ovčiak unikajú v thrilleri Davida Ayera z pazúrov Aljašky.

James Belmont (Brad Pitt), vyslúžilý vojenský expert, sa so svojím psom Odinom (nemecký ovčiak Uber), taktiež vojnovým veteránom, vydáva na výlet do aljašskej divočiny. Ich výprava sa vážne skomplikuje, keď James pre zdravotné problémy nezvládne pilotovanie malého lietadla a havaruje. Dvojica už v minulosti vo vojnovej zóne dokázala, že sa jeden na druhého môžu sto percentne spoľahnúť. Zvládnu však spoločne prekonať nástrahy aljašskej divočiny, kde smrteľné nebezpečenstvo číha na každom kroku? Obzvlášť v situácii, keď ich letecká havária poznačila? Keďže jedinou nádejou na prežitie je pre oboch návrat do civilizácie, musia sa vydať na cestu, ktorá sa zmení na boj s prírodou v jej najdrsnejšej podobe. 

Režisér David Ayer s Bradom Pittom spolupracoval už na vojnovej dráme Železné srdce a jeho prínos si nevie vynachváliť. Je to ,,zviera”. Pôsobí tak zraniteľne a civilne, ako som ho asi ešte nezažil. Každý, kto film videl, chválil jeho nasadenie a mimoriadne uveriteľný herecký výkon,“ hovorí režisér o svojom filme a jeho hrdinovi.
Dôveryhodnosti filmu nepochybne pomohlo natáčanie v panenskej prírode Nového Zélandu, ktorá zastúpila aljašskú divočinu, no najmä odhodlanie 62-ročného herca zvládnuť väčšinu akčných scén bez kaskadéra.
Prístupnosť: 

nevhodné pre vekovú skupinu maloletých do 12 rokov
Deskriptory prístupnosti: strach
Žáner:


dobrodružný / thriller
Verzia: 

anglicky so slovenskými titulkami
Minutáž:

približne 101 min (bude upresnené)
Formát:

2D DCP, zvuk 5.1 a 7.1, ATMOS
